Горно Езеро - Википедија

# Горно Езеро

### Од Википедија, слободна енциклопедија

Горното Езеро и останатите Големи езера.

Горното Езеро (или Сјупириор, Superior), кое се граничи со Онтарио и Минесота на север и Висконсин и Мичиген на југ, е најголемо од северноамериканските Големи езера. Тоа е второ по големина езеро во светот, како и најголемото слатководно езеро по површина во светот.

Бајкалското Езеро во Сибир е подлабоко од Горното Езеро, како и езерото Тангањика. Каспиското Езеро, иако е многу поголемо од Горното Езеро и по површина и по длабочина, е солено; иако тоа е денес изолирано, во минатото било поврзано со Средоземното Море преку Црното Море.

Горното Езеро (48°00’N, 88°00’W) има површина од 82,100 km², што значи дека е поголемо од Јужна Каролина. Има максимална должина од 563 km и максимална ширина од 257 km. Неговата просечна длабочина е 147 m со максимална длабочина до 406 m. Езерото Сјупириор содржи 2,900 mi³ (12,100 km³) вода. Во ова езеро има доволно вода за да се покрие целата копнена маса на Северна и Јужна Америка, со висина од 30 cm. Бреговата линија на езерото се протега на околу 4385 km (вклучувајќи ги и островите). Надморската висина на езерото е 183 m над морското ниво.

Копното околу езерото е богато со минерали. Бакар, железо, сребро, злато и никел се или биле најчесто ископувани. Многу градови се или сегашни или поранешни рударски области, или, пак, преработувачки центри и места за извоз на минералите. Ретко населената околина околу Горното Езеро со нејзините ридести брегови и дивина привлекуваат туристи и авантуристи, правејќи го туризмот голема модерна индустрија.

Горното Езеро е важен воден пат за железна руда и е дел од Водниот пат на Големите езера.

Преземено од "http://mk.wikipedia.org../../../%D0%B3/%D0%BE/%D1%80/%D0%93%D0%BE%D1%80%D0%BD%D0%BE_%D0%95%D0%B7%D0%B5%D1%80%D0%BE_57d2.html"

Категории: Хидрологија на САД | Хидрологија на Канада | Езера

##### Views

- Статија
- Разговор
- Тековна верзија

##### Пребарај

##### Други јазици

- ܐܪܡܝܐ
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- Galego
- עברית
- हिन्दी
- Bahasa Indonesia
- Italiano
- 日本語
- 한국어
- Latina
- Lietuvių
- Latviešu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Runa Simi
- Русский
- Simple English
- Svenska
- ไทย
- Українська
- Tiếng Việt
- 中文
- Bân-lâm-gú